
SELETUSKIRI
Teetööde kirjeldus on koostatud, tuginedes teehoiukava alusel koostatud Transpordiameti teehoiuteenistuse põhja osakonna 2026.a eelarvele. Vastavalt teetööde kirjeldusele teostatakse remonttöid Harju- ja Raplamaa riigimaanteedel. 
1. Riigiteede külmakahjustuste remonttööd  

1.1. LÄHTEANDMED 
1.1.1. Teehoiutöö kirjelduse koostamisel on aluseks võetud: 
· Teeregistri andmed; 
· Välivaatluse hinnang;
· Teetööde tehniline kirjeldus, kinnitatud Maanteeameti peadirektori 18.02.2019.a käskkirjaga nr 1-2/19/096. 

1.2. LÕIGU ÜLDKIRJELDUS 
· Lõikude üldkirjeldustega seotud info on kättesaadav riiklikus teeregistris.
· Lõigud on võimalik visualiseerida Maa-ameti kaardirakendusele (sisestades konkreetse tee nr, alg ja lõpp km): https://xgis.maaamet.ee/xgis2/page/app/teeregister 

1.3. PROJEKTLAHENDUS 
1.3.1. Plaanilahendus 
1.3.2. Plaaniliselt teid ei muudeta.
1.3.3. Ehitatav kattekonstruktsioon
1.3.4. Asfaltbetoon AC 16 surf, h= 5 cm. [m2]
1.3.5. Tee profiili parandamine asfaltbetooniga AC 12 surf, h= varieeruv. [tonn]

1.4. TÖÖ KIRJELDUS 
1.4.1. Teetööde kirjelduse mahus on koostatud seletuskiri, tee konstruktsioonilahendused ja esitatud põhilised tööde mahud.
1.4.2. Töömeetod:
1.4.3. a) Teostada freesimine h= 5 cm ning 1x asfalteerimine h= 5 cm (kogu teekatte laiuses, poole teekatte laiuses või sõiduraja laiuses, vastavalt “Kululoendi“ juures olevale mahutabelile). Täpne ulatus (pikkus ja laius) täpsustatakse tööde eel Tellija ja Inseneri esindajaga kohapeal.
1.4.4. [bookmark: _Hlk185500368]b) Teostada tee profiili parandamine asfaltbetooniga AC 12 surf 70/100. Mahuarvestus on tonnipõhine. Profiiliparandustööd tuleb teostada asfaldilaoturiga (“Kululoendi“ juures olevas mahutabelites kajastuvad tonnipõhised teelõigud eristatavana). Et üleminek ol.olevale teekattele jääks sujuv, tuleb freesida ka lukukohad sisse asfalteeritava lõigu otstesse.
Täpne ulatus (pikkus ja laius) täpsustatakse tööde eel Tellija ja Inseneri esindajaga kohapeal.
1.4.5. Parandatud defektsete kohtade kokku viimine olemasoleva asfaltkattega peab olema sujuv. Suurim lubatud tolerants 3 meetri pikkuse lati all on toodud ära Majandus- ja taristuministri 3. augusti 2015. a määruse nr 101 „Tee ehitamise kvaliteedi nõuded” Lisas 2.

1.4.6. Katte ehitus
1.4.7. Asfaldikihtide paigaldamine teostada laoturiga. Asfaltsegu valmistamisel lähtuda EVS 901-3:2026 ja “Asfaldist katendikihtide ehitamise juhisest“ (Transpordiameti maanteehoiuteenistuse direktori korraldus 16.04.2021 nr 1.1-3/21/162). Asfaltsegu täitematerjalide määramisel lähtuda remondilõikude AKÖL-ist (“Kululoendi“ juures olevas mahutabelis on kajastatud lõikude AKÖL-id).
1.4.8. Kus raskeliikluse osakaal on >10%, siis kasutada ühe kategooria võrra rangemaid täitematerjali nõudeid asfaltisegus (vastavalt EVS-i tabel 16 juhtudel).

Peenarde kindlustamine
1.4.9. Remondilõikude ulatuses taastada tugipeenrad vajalikes kohtades (täpsustatakse tööde eel Tellija ja Inseneri esindajaga kohapeal) purustatud kruusast segu nr 5 (h = varieeruv, laius = olemasoleva peenra laius, eeldatav 0,5 m). Peenar ei tohi olla kõrgem kui sõidutee katte äär.
1.4.10. Elastsusmoodul mõõdetuna Inspektor või Loadman tüüpi seadmega tugipeenra keskel peab olema vähemalt 130 MPa.

1.4.11. Teemärgistus
1.4.12. Taastada remondieelne sõiduradade märgistus, kus see osutub vajalikuks. Kasutada termoplastikut. Konkreetne taastamise maht ja ulatus täpsustatakse objektil enne töödega alustamist.
NB!	Töövõtja on kohustatud lõpetama teekattemärgistustööd 2026. aastal sõltumata Töövõtulepingus määratud kõikide tööde teostamise tähtajast. Selleks peab Töövõtja planeerima kõikide tööde tegemise ajagraafikut selliselt, et oleks tagatud teekattemärgistuse tööde kvaliteet, järgides selle kõike vajalikke tehnoloogilisi nõudeid. Töövõtja peab arvestama, et mitte sobivatel tingimustel teekattemärgistuse tööde tegemise puhul või muudel põhjustel, kui teekattemärgistus ei vasta Töövõtulepingu ja selle lisade nõuetele, peab Töövõtja vajadusel teekattemärgistustööd ümber tegema, mille kulud ei kuulu täiendavale tasustamisele. Samuti ei kuulu täiendavale tasustamisele võimalikud lisakulud (nt puhurite, lisandite jne kasutamine), mis võivad kaasneda teostatavate tööde kvaliteedi ja/või parema kvaliteedi tagamisega. Arvestades Töövõtulepingu tingimusi, tuleb teekattemärgistustöödega seotud kõik võimalikud kulud arvestada Kululoendi ühikuhindades. 


2. TÄIENDAVAD NÕUDED

1. 
2. 
2.1. Kooskõlastuste hankimine, muud nõuded
2.2. Enne ehitustööde algust on Töövõtja kohustatud hankima vajalikud kooskõlastused kommunikatsioonitrasside valdajatelt ja vajadusel kutsuma kommunikatsioonitrassi haldajad objektile välisvõrkude geodeetilise paiknemise täpsustamiseks. Samuti on töövõtja kohustatud enne tööde algust teavitama kõiki teisi asjast huvitatud osapooli, keda käesolev teehoiutöö kirjeldus puudutab (nt ühistransport, kohalik omavalitsus, Tark Tee portaal, piirkonna teehooldaja jne).
2.3. Töövõtja teostab ehitustööde läbiviimisest tulenevad ajutised tööd, sh võimalike ümbersõiduteede seisukorra säilimise tagamiseks tehtav korrashoid ehitustööde teostamise ajal kuni tee(de) ümbersõiduteena kasutamise lõpuni. 
2.4. Ehitustööde käigus tuleb tagada kõikide olemasolevate piirimärkide ja geodeetiliste punktide  säilimine. Kui see osutub võimatuks, tuleb sellest teavitada maaomanikku ja pärast tööde lõpetamist taastada oma kuludega kõik tööde käigus hävinud piirimärgid. Piirimärkide taastamist võib teostada vaid selleks pädevust omav isik.
2.5. Raudtee ülesõidukohtades tegutsemisel tööde eel tuleb tegevus kooskõlastada raudteetaristu valdajaga.

2.6. Teavitamine
2.7. Tellija ja ehitaja (Töövõtja) teatavad omal algatusel viivitamatult avastatud vigadest, puudustest ja riskiteguritest teehoiutöö kirjelduses ning abinõudest, millega saab tööd edendada ja paremate tulemuste saavutamist soodustada. Ehitaja peab teavitama teehoiutöö kirjelduse koostajat, Tellijat ja Inseneri kõigist teehoiutöö kirjelduses leitud ebaselgustest ning võimalikest vasturääkivustest enne kui ta võtab vastu konkreetse teostamise otsuse.

2.8. Liikluskorraldus
2.9. Liikluskorralduse eest objektil vastutab Töövõtja, kes peab tagama ühistranspordi läbipääsu ja kodanikele ligipääsu oma kinnistutele teetööde teostamise ajal.
2.10. Tööde eel kooskõlastada Transpordiametiga töödeaegne liikluskorralduse projekt, sh. täita kooskõlastusel sätestatud tingimusi teetööde ajal.
2.11. Tööpäeva tipptundidele tööde teostamist mitte planeerida, kus liiklussagedus on üle 3000 a/ööpäevas: hommikud kell 7.30-09.30 ja õhtud kell 16.00-18.30. 
2.12. Tulenevalt keerulistest asukohtadest (suure liiklussagedusega riigiteed või riigiteed ristuvad/põimuvad), ei ole tööde teostamine lubatud tööpäeviti vahemikus kell 07.30-19.00: riigitee nr 15 km 8,5-9,5; nr 11424 km 2,45-2,55; nr 9 km 17,5-18,0 (Lääne-Harju mahtudes); riigitee nr 11251 km 0,24 (Ida-Harju mahtudes).

